CRONICA GENERAL DE ESPANA 
37 
que mando scribir Pilatus tanto era. vieja que non se podia 
partir delas otras et la reyna con grant voluntat de saber 
quoal era emenco a rogar anuestro Sennor que le mandasse 
descobrir la verdat de aquel fecho. E auino assi que vna 
duena delas mayores de aquel logar iazia tan mal doliente 
que era mas muerta que; e era en aquel tiempo obispo de 
alii hun homme de santa vida e quoa.ndo vio ala reyna es- 
tar en grant quexo, dijo, ben aqua exas (1) III cruzes que 
fallastes e vayamos a vn logar que yo vos mostrare e des- 
eobrir nos ha nuestro sennor Jhesu Cristo quoal dellas es la 
suya. Et la reyna e toda la otra gent fueron con el ala casa 
do iazia aquella duenna dolient e entraron dentro et Sant 
Thomas fizo su oracion a Nuestro Sennor los jenollos finca- 
dos en tierra diziendo: «Senhor tu qui veniste salbar el linage 
delos hommes derramando la sangre del tu benedicto fijo, e 
veniste aespirar en esta santa reyna que biniese buscar la 
tu bendita cruz en que sono colgada la nuestra salut tu nos 
muestra quoal es aquella de guisa que ala bora que nos tray 
ueremos aesta enferma con ella sane luego de esta enferme- 
dat.» E luego pusieron le la vna cruz desuso e non acordo, e 
despues pusieron le la otra e contencon exo mesmo e des- 
pues pusieron le la tercera cruz et lebanto se luego sana, e 
goarida, e alegre, e comenco ad andar por casa dando loor 
aDios. E la reyna Elena que bio aquesto touo se por bien 
andante e mando fazar hun templo de marabellosa obra en 
aquel logar do crus fue fallada. E desi torno se para Ptoma 
e dio asu fijo los clauos que fueron fincados en los piedes y 
en las manos de nuestro sennor Jhesu Cristo e vna partida 
del madero dela cruz e la otra partida puso la en vna ar- 
queta de oro e de plata e puso la en hun monasterio de vif- 
gines. 
Item en el XVII aynno fue Costantino alidiar con Liqinio 
su cuynado por que perseguia alos cristianos e vincio lo por 
mar e por tierra* E por vision de Dios hedifico la ciudat de 
Costantinople. Item enel XXVII aynno fue Costantino el fijo 
(1) Ms. B. N. dice: aquexas. 
